સારાંશ માટે દસ્તાવેજ: આ પ્રસંગે ચીનમાં સેનાની ભવ્ય પરેડનું આયોજન કરાયું છે, દેશભક્તિનાં ગીતો ગવાઈ રહ્યાં છે અને સૈન્યશક્તિનું પ્રદર્શન કરાઈ રહ્યું છે.

ચીનમાં સામ્યવાદી શાસનનાં 70 વર્ષ પૂરાં થવાના પ્રસંગે હૉંગકૉંગમાં પ્રદર્શન પર લાગેલા પ્રતિબંધ વચ્ચે હજારો લોકો સડકો પર ઊતરી આવ્યા છે.

પોલીસ અનેક પ્રદર્શનકારીઓ વચ્ચે અથડામણમાં 15 લોકો ઇજાગ્રસ્ત થવાના સમાચાર છે. ઇજાગ્રસ્તોને હૉસ્પિટલમાં દાખલ કરવામાં આવ્યા છે. 

બીબીસી સંવાદદાતા પ્રમાણે પ્રદર્શનકારીઓ પેટ્રોલ બૉમ્બ ફેંકી રહ્યા છે ત્યારે પોલીસ જવાબમાં ટિયરગૅસનો ઉપયોગ કરી રહી છે.

હૉંગકૉંગ પોલીસના સૂત્રો પ્રમાણે એક પ્રદર્શનકારીની છાતી પર ગોળી વાગી છે. 

હૉંગકૉંગમાં પ્રદર્શનો શરૂ થયાં પછી આ પહેલી વખત છે કે પ્રદર્શનકારીને ગોળી વાગી છે. 

પાછલાં 70 વર્ષોમાં ચીન એક ગરીબ દેશમાંથી વિશ્વનું બીજું સૌથી મોટું અર્થતંત્ર બનવામાં સફળ રહ્યું છે. 

ચીને આંતરરાષ્ટ્રીય મંચ પર પોતાનું મહત્ત્વ અને પ્રભુત્વ પુરવાર કરીને વિશ્વને આશ્ચર્યચકિત કરી દીધું છે.

તેની સાથે જ માનવાધિકાર ઉલ્લંઘન મામલે આંતરરાષ્ટ્રીય સ્તર પર ચીનની સતત ટીકા પણ થતી રહે છે. 

ચીનમાં લાખો લોકો એવા પણ છે જેઓ દેશની 70મી વર્ષગાંઠની આ ઉજવણીનો ભાગ નથી બન્યા.

'અફસોસનો દિવસ'

જૂનમાં પ્રદર્શન શરૂ થયાં ત્યાર પછી આ પહેલી વખત છે કે પ્રદર્શનકારી પર ગોળીબાર કરવામાં આવ્યો હોય. 

હૉંગકૉંગમાં વિવાદીત પ્રત્યાર્પણ બિલ સામે ચાલી રહેલો વિરોધ વધારે ઉગ્ર બન્યો હતો.

આ પહેલાં હૉંગકૉંગના પ્રદર્શનકારીઓ સંસદ બહાર પણ મોટી સંખ્યામાં એકઠા થયા હતા અને પ્રદર્શન ઉગ્ર બન્યાં હતાં.

હૉંગકૉંગના તાજેતરના ઇતિહાસમાં આ સૌથી મોટું વિરોધ પ્રદર્શન છે. 

ચાર મહિનાથી હૉંગકૉંગમાં ચાલી રહેલાં વિરોધ પ્રદર્શનોએ ચીનના રાષ્ટ્રપતિ શી જિનપિંગની એક ચીનની અવધારણાને પડકારી છે. 

આ પહેલાં, હૉંગકૉંગમાં વિશેષ અવસર પર ચીનનો ઝંડો ફરકાવવામાં આવ્યો હતો. 

કડક સુરક્ષા વચ્ચે 12,000 મહેમાનોએ આ કાર્યક્રમનો લાઇવ વીડિયો નિહાળ્યો હતો. 

હૉંગકૉંગના લોકો ચીનનાં સામ્યવાદી શાસનનાં 70 વર્ષ પૂરા થવાના અવસરને અફસોસનો દિવસ ગણાવી રહ્યા છે.

હૉંગકૉંગના ઓછામાં ઓછા છ જિલ્લાઓમાં લોકોએ સડકો જામ કરી દીધી છે. 

પોલીસે પ્રદર્શનકારીઓને ટિયરગૅસ અને રબર બુલેટ છોડીને કાબૂમાં લીધા હતા. પ્રદર્શનકારીઓના હાથમાં છત્રીઓ, પેટ્રોલ બૉમ્બ જેવી વસ્તુઓ જોવા મળી હતી. પ્રદર્શનકારીઓએ બૅરિકેડને પણ આગ ચાંપી દીધી હતી. 

હૉસ્પિટલના અધિકારીઓનું...\nદસ્તાવેજની સમાન ભાષામાં સારાંશ:
પીપલ્સ રિપબ્લિક ઑફ ચાઇના એટલે કે ચીનમાં સામ્યવાદી શાસનનાં 70 વર્ષ પૂરાં થયાં છે, આ પ્રસંગની ધામધૂમથી ઉજવણી કરાઈ રહી છે. તો બીજી તરફ હૉંગકૉંગમાં વિરોધ પ્રદર્શન ફરી ઉગ્ર થઈ ગયાં છે.